19 Go na le kgaolo nngwe e e feletseng mo Baebeleng mo bukeng ya Johane e e begang ka monna yo mongwe yo o ikanyegang yo o neng a segofadiwa ke Jesu. Ga re itse leina la gagwe. Se re se itseng ke gore monna yono e ne e le mokopi yo o tshotsweng a foufetse. Batho ba ne ba gakgamala fa Jesu a ne a dira gore a kgone go bona. Dikgang tsa phodiso eno ya kgakgamatso di ne tsa utlwiwa ke bangwe ba Bafarasai, batho ba ba tlhoileng boammaaruri, ba ba neng ba ipuile gore motho ope fela yo o dumelang mo go Jesu o ne a tla kobiwa mo sinagogeng. E re ka batsadi ba ba tshogileng ba monna yono yo pele a neng a foufetse ba ne ba itse leano la Bafarasai, ba ne ba ba aketsa, ba bolela gore ba ne ba sa itse gore go tlile jang gore morwa wa bone a bo a setse a kgona go bona le gore ke mang yo o dirileng seo.—Johane 9:1-23.